મીની (જેનિલિયા) એક સ્વતંત્રમિજાજી યુવતી છે. પિતા ભટ્ટી (ટીનુ આનંદ)ના બિઝનેસની એકમાત્ર વારસદાર અને સુંદર હોવાને કારણે ઘણા યુવકો માટે તે આકર્ષણનું કેન્દ્ર છે. ભટ્ટી પણ દીકરીને એકલા હાથે ઉર્છેયા પછી હવે તેને સારા કુટુંબમાં પરણાવવા માગે છે અને એ માટેની કોશિશ શરૂ કરે છે. જોકે મીની કોઈ અજાણી વ્યક્તિ સાથે લગ્ન નથી કરવા માગતી. કંપનીનો કર્મચારી વીરેન (રિતેશ) કામ માટે ભટ્ટીને મળવા આવે છે અને ત્યારે તેમની વચ્ચે થતી બોલાચાલી સાંભળતાં મીનીને પિતા દ્વારા કરવામાં આવતા દબાણમાંથી છૂટવાનો ઉપાય મળી રહે છે.